આ સિવાય જયારે તેમને પ્રશ્ન કરાયો કે ફ્રેન્ચ મીડિયામાં કહેવાઇ રહ્યું છે કે અનિલ અંબાણીની કંપનીને ફાયદો પહોંચાડાયો છે. તેના પર તેમણે કહ્યું કે જે ડીલ ૨૦૦૮મા કરાઇ હતી, તેનાથી તો કયાંય સારી ડીલ છે. પછી તે ભાવ હોય કે બીજી વસ્તુ હોય. તેમાં અમને સારી ટેકનોલોજી, મેન્ટેનન્સ બધું જ મળી રહ્યું છે. આ સિવાય એરફોર્સના ડેપ્યુટી ચીફ શિરીષ બબન દેવે પણ આ ડીલના વખાણ કર્યાં. તેમણે કહ્યું કે રાફેલનું પ્રોડક્શન શરૃ થઇ ચૂકયું છે. આ ડીલ રિલાયન્સને કેમ અપાઇ આ પ્રશ્ન પર ડેપ્યુટી ચીફ દેવે કહ્યું કે આ વાત કોમર્શિયલ છે, જે ફ્રેન્ચ કંપની છે તેને ખબર છે કે આ ઓફસેટ કોન્ટ્રાકટ છે. હવે તેને કેવી રીતે સર્વિસ કરવાનું છે, કોની પાસે જવાનું છે. તે સરકાર પર દબાણ નાંખી શકે નહીં. રાફેલ પર ચાલી રહેલા વિવાદથી શું એરફોર્સને નુકસાન થશે. આ પ્રશ્ન પર તેમણે કહ્યું કે વિવાદથી એરફોર્સને કોઇ નુકસાન થશે નહીં. પરંતુ જો રાફેલ નહીં આવતા તો એરફોર્સને ચોક્કસ નુકસાન થઇ શકે છે. અમને તો કોઇપણ કિંમતે રાફેલ જોઇએ.